ઈંગ્લેન્ડના પ્રવાસમાં ભારતીય ટીમ ટ્વેન્ટી-20 સિરીઝ 2-1થી જીત્યા બાદ વન-ડે સિરીઝ 1-2થી હારી ગઈ. હવે મુકાબલો છે પાંચ-મેચોની ટેસ્ટ સિરીઝમાં. ભારતના ડાબોડી ચાઈનામેન બોલર કુલદીપ યાદવથી ઈંગ્લેન્ડના બેટ્સમેનોએ સંભાળવું પડશે એ વિશે બોલાઈ રહ્યું છે, લખાઈ રહ્યું છે ત્યારે ઈંગ્લેન્ડના પસંદગીકારોએ પણ વળતો પ્રહાર કર્યો છે. એમણે લેગસ્પિનર આદિલ રશીદને ટેસ્ટ ટીમમાં સામેલ કરીને ભારતીયોને ચેતવી દીધા છે.